Diari Oficial de la Generalitat Valenciana


Sumari del DOGV 7461, del 09-02-2015 (2015/1032)

ACORD de 6 de febrer de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de l'Entitat Metropolitana de Servicis Hidràulics (EMSHI), instruït per a l'execució del projecte d'obres de desdoblament amb canonada DN 600 entre PK 0 i Puçol. Connexions PK 0 a Albalat dels Sorells.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1032


Data del document
:   06-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 6 de febrer de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de l'Entitat Metropolitana de Servicis Hidràulics (EMSHI), instruït per a l'execució del projecte d'obres de desdoblament amb canonada DN 600 entre PK 0 i Puçol. Connexions PK 0 a Albalat dels Sorells. [2015/1032]  
El Consell, en la reunió del dia 6 de febrer de 2015, va adoptar l'acord següent:  
  
Antecedents de fet  
  
Primer. Mitjançant la Resolució número 273, d'11 de juny de 2014, del president de l'Entitat Metropolitana de Servicis Hidràulics (EMSHI), es va aprovar el projecte d'obres denominat «Desdoblament amb canonada DN 600 entre PK 0 i Puçol. Connexions PK 0 a Albalat dels Sorells (València)», comprensiu de l'estudi d'integració paisatgística corresponent inclòs en el Pla d'Inversions en Xarxes de Distribució per a l'exercici 2012, aprovat en la sessió de 19 de desembre de 2011 per l'Assemblea de l'EMSHI.  
Segon. Es va formalitzar acta de replantejament del projecte, en què consta que l'obra del projecte en el terreny que s'ha d'expropiar és executable.  
Tercer. La relació concreta i individualitzada dels béns i drets objecte d'expropiació es va aprovar inicialment en la sessió ordinària de la Junta de Govern de l'EMSHI de 24 de juny de 2014, i va ser sotmesa a informació pública durant el termini reglamentari de 15 dies per mitjà d'anunci publicat en el Butlletí Oficial de la Província de València número 185, de 6 d'agost de 2014, i en el diari Las Provincias de 22 d'agost de 2014, a més d'exposar-se al tauler d'anuncis de l'Ajuntament d'Albalat dels Sorells i de dur-se'n a terme la notificació individualitzada a tots els interessats en compliment d'allò que s'ha preceptuat en els articles 18 a 21 de la Llei d'Expropiació Forçosa, articles 17 i 18 del seu Reglament i article 86 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
L'Ajuntament d'Albalat del Sorells va formular al·legacions, que van ser resoltes en la sessió ordinària d'1 d'octubre de 2014 de la Junta de Govern de l'EMSHI, i quedà aprovada definitivament la relació concreta i individualitzada dels béns i drets.  
En la sessió ordinària de 16 de desembre de 2014, de la Junta de Govern de l'EMSHI es va aprovar la rectificació d'errors en la relació definitiva dels béns i drets afectes a l'expedient expropiatori, aprovada mitjançant l'Acord d'1 d'octubre de 2014 de la Junta de Govern de l'EMSHI, respecte a la parcel·la número 9019 del polígon 1 del terme municipal d'Albalat dels Sorells, amb la finalitat d'aclarir-ne la titularitat.  
Quart. La sol·licitud d'ocupació urgent dels béns i drets afectats per l'expropiació es va formular en l'Acord de 24 de juny de 2014, de la Junta de Govern de l'EMSHI, fonamentada en les raons següents:  
  
«La subcomarca de l'Horta Nord de València està en estos moments abastida per una sola conducció que discorre des de l'ETAP La Presa fins al lloc conegut com PK 0. Des d'ací es distribuïx als diversos centres de consum de dita subcomarca.  
A este punt també confluïx un conducte que comunica amb l'àrea de la Malva-rosa de la ciutat de Valencia. Este conducte té dos funcions actuals, i una tercera potencial.  
La primera, i més important, és servir d'adducció de suport al servici d'aigua potable a la subcomarca de l'Horta Nord, ja que en cas de tall de la descrita en primer lloc és l'única manera de fer arribar aigua potable a la subcomarca esmentada. Este possible tall pot ser programat per manteniment, o aleatori per avaries. Respecte d'això convé dir que el tub primari que s'ha descrit, no és de la millor qualitat, i no hi són infreqüents els talls. És a dir, s'ha recorregut a l'operació adés descrita amb una freqüenta no inferior a una vegada a l'any, en els últims anys.  
La segona funció és servir de càrrega de depòsit metropolità de regulació núm. 13 a Albalat dels Sorells, i d'alimentació a les poblacions d'Albalat dels Sorells, Museros, Emperador i Massalfassar.  
La tercera potencial consistix a servir de resguard a la zona de la Patacona i Port Saplaya d'Alboraya en cas de fallada de subministrament des de la xarxa arterial de la ciutat de València.  
Com pot observar-se, la complexitat del nus anomenat PK 0 és notable, de molt difícil operació, ja que comporta diverses situacions, totes urgents (fallades i avaries en distints llocs de la xarxa). A l'efecte de minimitzar este estat de precarietat, s'ha dissenyat la duplicació de quasi totes les canonades que confluïxen en el nus esmentat, la qual cosa ha fet encara més complexa l'operació.  
Tot això ens porta al fet que, de manera urgent, ha de facilitar-se l'operació del nus PK 0.  
Fins que no es done solució a este assumpte, l'abastiment de la subcomarca de l'Horta Nord està en estat precari, no sols per la possibilitat d'avaries, sinó perquè la tardança en l'operació de les diverses vàlvules que minimitzen el dany pot ser dilatada en el temps.  
En resum, qualsevol fallada en qualsevol adducció compromet seriosament l'abastiment d'aigua potable a una població d'unes 200.000 persones, amb els perills i riscos consegüents d'un desabastiment d'aigua potable per a la salut de les persones, a causa de l'escassetat d'aigua i talls en el subministrament per l'estat deficitari i avaries contínues de les instal·lacions actuals.  
Este és el motiu pel qual es planteja l'execució ex novo del nou nus objecte del projecte d'obra esmentat.  
Atesa la precarietat de les infraestructures d'abastiment i el greu risc sanitari i de desabastiment per a la població de l'àrea metropolitana, és molt important que les obres s'inicien amb la màxima brevetat.  
És per això que es considera urgent l'adquisició pública dels terrenys necessaris».  
Quint. Es va declarar la utilitat pública i la necessitat d'ocupació dels terrenys afectats per l'aprovació del projecte tècnic referenciat mitjançant l'Acord de 24 de juny de 2014, de la Junta de Govern de l'EMSHI, i en l'expedient administratiu consta a més la retenció de crèdit d'acord amb el que establix l'article 52 de la Llei d'Expropiació Forçosa.  
Sext. Queda acreditat que s'ha traslladat la sol·licitud de declaració de l'ocupació urgent a les persones interessades els béns dels quals puguen resultar afectats per la declaració esmentada.  
  
Fonaments de dret  
  
I. L'Entitat Metropolitana de Servicis Hidràulics (EMSHI) té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
II. L'article 94 del text refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quart antecedent de fet.  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Entitat Metropolitana de Servicis Hidràulics (EMSHI), per a l'execució del projecte d'obres denominat «Desdoblament amb canonada DN 600 entre el PK 0 i Puçol. Connexions PK 0 a Albalat dels Sorells (València)».  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets afectats pel procediment d'expropiació forçosa, podran interposar els recursos següents:  
  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració local promotora del procediment, a l'empara del que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 6 de febrer de 2015  
  
El conseller secretari,  
JOSÉ CÍSCAR BOLUFER